ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ከተማ ስያትል ሓደጋ መኪና ዝፈጸመ ኤርትራዊ ክሲ ተመስሪትሉ 11 ሓምለ 2020 ምንጪ ስእሊ, Reuters ኣብ ሰላማዊ ሰልፊ ዝነበሩ ክልተ ሰልፈኛታት ብመኪና ከም ዝሃረመ ዘተገለጸ ኤርትራዊ ኣሜሪካዊ ክሲ ተመስሪቱሉ። ኣብ ኣመሪካ፡ ከተማ ሲያትል ዝቕመጥ ዳዊት ቀለተ ዝተብሃለ ወዲ 27 ዓመት፡ ኣብታ ከተማ ንሰላማዊ ሰልፊ ተዓጽዩ ኣብ ዝነበረ ጽርግያ ነቲ ሓደጋ ከም ዝፈጸሞ ኣገልግሎት ዜና ኣሶሽየትድ ፕረስ ጸብጺቡ። እቲ ሰላማዊ ሰልፊ ኣካል ናይቲ ንጭካነታት ፖሊስ ንምቅዋም ኣብ ዝተፈላለየ ክፋላት ኣሜሪካን ዓለምን ዝካየድ ዘሎ ተቓውሞታት እዩ። ኣኽባር ሕጊ ክፍለሃገር ዋሽንግተን፡ ብተሽከርካሪ ዝተፈጸመ ቅትለት፡ ብተሽከርካሪ ዝተፈጸመ መጥቃዕትን ግዲ ዘይብሉ ኣዘዋውራን ዝብሉ ሰለስተ ክስታት ኣብ ልዕሊ ዳዊት ከምዝመስረተን ን22 ሓምለ ናብ ፍርዲ ከም ዝቐርብን ናይ 1.2 ሚልዮን ዶላር ዋሕስ ከም ዝሕተትን እቲ ጸብጻብ ኣረዲኡ። 'ስምምዕ ሰላም ኢትዮ-ኤርትራ ከምቲ ተስፋ ዝተገብረሉ ኣይሰጎመን' መንግስቲ ኤርትራ እሱራት ኤርትራ ኣብ ዘበነ ኮሮናቫይረስ ኤርትራ፡ ዕጽዋ ዘስዓቦ ጥሜትን ጸገም ማይን ኣብ ኤርትራ "ብልዕልና ሕጊ እትመሓደር ኤርትራ እያ ተድልየና" ካብቶም በቲ ሓደጋ ዝተሃረሙ ክልተ ሰልፈኛታት ጓል 24 ዓመት ሳመር ተይለር፡ ድሕሪ ሰዓታት ህይወታ ክሓልፍ ከሎ፡ ጓል 32 ዓመት ዳያዝ ላቭ ኣብ ሕክምና ክትትል ይግበረላ ኣሎ። ዳያዝ ላቭ፡ ኣብ ኣእጋራን ኣእዳውን መስበርቲ ከም ዘለዋ ኣኽበርቲ ሕጊ ኣፍሊጦም። ጠበቕኡ ጆን ሄንሪ ግና፡ ዳዊት ሓደጋ ከም ዘጋጠሞ ብምግላጽ ኮነ ኢሉ ነቶም ሰልፈኛታት ከም ዘይሃረመ ተዛሪቡ። "ኣብዚ ጉዳይ ዝኾነ ፖለቲካ የሎን.
